„Google“ ar gūglas?

Ar galima labai dažnai vartojamą paieškos sistemos „Google“ pavadinimą vartoti kaip bendrinį žodį? Dažnai vartojami nelietuviški simboliniai pavadinimai paplinta kalboje, jų tarimas ir rašyba ima įvairuoti. Atsižvelgdama į vartosenos polinkius ir pavadinimo paplitimą, Valstybinė lietuvių kalbos komisija adaptuoja paplitusius simbolinius pavadinimus ir jie virsta bendriniais žodžiais. Bendriniais žodžiais jau tapo tokie dažnai vartojami simboliniai pavadinimai: **skaipas**, **feisbukas**, **instagramas**, **tviteris** ir kiti. 2020 m. lapkričio 26 d. Valstybinė lietuvių kalbos komisija pritarė adaptuotai paieškos sistemos „Google“ formai **gūglas**.

Daugiau informacijos [www.vlkk.lt](http://www.vlkk.lt)